**Operētājsistēmas. Lielais mājas darbs. Linux instalēšana**

**Uzdevums īsumā : Uzinstalēt jebkuru OS Linux versiju, dokumentējot instalēšanas procesu. Veikt minimālu Linux konfigurāciju un uzinstalēt arī minimālu programmu komplektu.**

1. **Der jebkura OS Linux versija. Var izmantot arī kādu citu OS, kas nav Windows. Taču šai OS ir jāstrādā uz datora, neiet runa par mobilajām OS.**
2. **Atskaite par instalācijas procesu jāveido jebkurā populārā failu formātā. Der PDF, DOCX, PPTX vai citi. Taču ir jāizveido viens fails. Vienkārši mape vai arhīvs ar attēliem neder. Faila izmērs ne lielāks par 20 MB.**
3. **Atskaite pamatā sastāvēs no attēliem, kas ir ekrāna uzņēmumi. Zem attēliem var uzrakstīt īsus paskaidrojumus. Jābūt vismaz 30 attēliem.  
   Attēlam nav jāaizņem visa lappuse : vajadzētu “ietilpināt“ vienā lapā vismaz 4 attēlus.**
4. **Atskaite nav jāiesūta pasniedzējam pa e-pastu.  
   Atskaite ir jāiesniedz e-studiju vidē atbilstošajā sadaļā.**
5. **Kad instalācijas programma pieprasīs ievadiet lietotāja nosaukumu, obligāti jāievada savs vārds\_uzvārds un jānofotografē šis kadrs.**
6. **OS instalēšanas tips ir “tīrā jeb aukstā instalācija”. Var izmantot jebkuru virtuālo mašīnu.  
   Ērtākais no instalācijas veidiem, kas nav virtuāls, ir “MultiBoot.” Linux tiek uzinstalēts uz datora kā otra OS. Ja instalēšana notiek uz īsta datora, to varētu arī nofotografēt.**
7. **Fotografēt monitora ekrānu Windows 10 vidē var ar taustiņu kombināciju  
   Shift + Win + S. Ja veicat īstu instalēšanu, fotogrāfijām varat izmantot mobilo telefonu. Sekojiet līdzi, lai attēli būtu kvalitatīvi un uzraksti tajos būtu saskatāmi.  
   Burtu izmēram nav jābūt mikroskopiskam !**
8. Lai nopelnītu **30 punktus**, mājas darbs ir jāizpilda **3 diennakšu** laikā. Mājas darba izpildes termiņš «nesteidzīgiem» studentiem būs **2 nedēļas**. Bet par to varēs nopelnīt ne vairāk par **25 punktiem**.  
   Ja students nokavēs iesniegšanas termiņu **2 nedēļas**, mājas darbu vēl aizvien varēs iesniegt, bet tad mājas darba vērtējums ne augstāks par **15 punktiem**‏.

**Linux instalēšanas un programmu instalēšanas galvenie posmi:**

1. Veikt instalēšanas procesu. **Kad instalācijas programma pieprasīs ievadiet lietotāja nosaukumu, obligāti jāievada savs vārds\_uzvārds un jānofotografē šis kadrs.**
2. **Pievienot Linux vismaz 2 valodas : latviešu un vēl kādu citu.  
   Uzrakstīt kaut kādu īsu tekstu, lietojot 3 valodas.**
3. **Demonstrēt, ka visi draiveri ir uzinstalēti. Parādīt logu ar aparatūras sarakstu.**
4. **Veikt visus Linux atjauninājumus.**
5. Biroja **programmatūras instalēšana** : *OpenOffice* vai *LibreOffice* vai arī kāda alternatīva programmu pakete. Pietiek tikai ar vienu no nosauktajām programmām.
6. Uzinstalēt vismaz **divas** interneta pārlūkprogrammas pēc paša izvēles.
7. Uzinstalēt vienu e-pasta klientu. Der “**ThunderBird**” vai jebkurš cits.  
   Demonstrēt, ka varat lasīt ar to savas vēstules.
8. Uzinstalēt kādu audio un video atskaņotāju.
9. Uzinstalēt kādu programmu darbam ar attēliem pēc paša izvēles.
10. Uzinstalēt programmu “Zoom”, vai kādu tai alternatīvu programmu.
11. Uzinstalēt vismaz vienu **programmēšanas** vidi. Prasības šai videi :
    1. Jāspēj kompilēt gan C++. Gan Pythom programmas. Nodemonstrēt ar īsu programmu, kā tā tiešām kompilējas un startējas,
    2. Videi jābūt spējīgai iekrāsot programmu tekstus dažādās krāsās. Vidē jābūt pieejamiem skiniem, lai šos iekrāsojumus varētu mainīt. Nodemonstrēt to.
12. Uzinstalēt vismaz vienu **spēli**. Demonstrēt, ar attēlu, ka spēle **darbojas.**
13. Pasniedzējs atkal lasa šo kursu pēc vairāku gadu pārtraukuma.  
    Ieteikumi pasniedzējam par kursa veidošanu nākamajiem gadiem :
14. Cik daudz stāstīt par **OS Windows** ?  
    Bija pastāstīts : pietiekami, vajadzēja vairāk, vajadzēja mazāk.
15. Cik daudz stāstīt par **OS Linux** ?  
    Bija pastāstīts : pietiekami, vajadzēja vairāk, vajadzēja mazāk.
16. Cik daudz stāstīt par **citām tēmām** ?  
    Bija pastāstīts : pietiekami, vajadzēja vairāk, vajadzēja mazāk.
17. Cik daudz **mājas darbu** vajag semestra laikā ? Pietiekami, vairāk, mazāk.
18. **Ko vēl** vajadzētu pastāstīt šinī kursā ?
19. Citi ieteikumi pasniedzējam.