**Operētājsistēmas. Lielais mājas darbs. Windows instalēšana**

**Uzdevums īsumā : Uzinstalēt jebkuru OS Windows versiju, dokumentējot instalēšanas procesu. Veikt minimālu Windows konfigurāciju un uzinstalēt arī minimālu programmu komplektu.**

1. **Der jebkura OS Windows versija. Var izmantot kaut vai Windows 3.0, lai gan būs grūtības ar programmu instalēšanu. Windows 10 var lejuplādēt “Microsoft” mājas lapā par velti un bez reģistrācijas. Vecākas versijas var atrast uz CD.**
2. **Atskaite par instalācijas procesu jāveido jebkurā populārā failu formātā. Der PDF, DOCX, PPTX vai citi. Taču ir jāizveido viens fails. Vienkārši mape vai arhīvs ar attēliem neder. Faila izmērs ne lielāks par 20 MB.**
3. **Atskaite pamatā sastāvēs no attēliem, kas ir ekrāna uzņēmumi. Zem attēliem var uzrakstīt īsus paskaidrojumus. Jābūt vismaz 30 attēliem.  
   Attēlam nav jāaizņem visa lappuse : vajadzētu “ietilpināt“ vienā lapā vismaz 4 attēlus.**
4. **Atskaite nav jāiesūta pasniedzējam pa e-pastu.  
   Atskaite ir jāiesniedz e-studiju vidē atbilstošajā sadaļā.**
5. **Kad instalācijas programma pieprasīs ievadiet lietotāja nosaukumu, obligāti jāievada savs vārds\_uzvārds un jānofotografē šis kadrs.**
6. **OS instalēšanas tips ir “tīrā jeb aukstā instalācija”. Var izmantot jebkuru virtuālo mašīnu.  
   Ja ir situācija, kad ir “lieks” HDD, vai SSD, kura informāciju var dzēst.  
   Tad var diezgan viegli nomainīt sava datora disku un veikt īstu, nevis virtuālu instalēšanu. Ja instalēšana notiek uz īsta datora, to varētu arī nofotografēt.  
   Var izmantot arī “MultiBoot.”**
7. **Fotografēt monitora ekrānu Windows 10 vidē var ar taustiņu kombināciju  
   Shift + Win + S. Ja veicat īstu instalēšanu, fotogrāfijām varat izmantot mobilo telefonu. Sekojiet līdzi, lai attēli būtu kvalitatīvi un uzraksti tajos būtu saskatāmi.  
   Burtu izmēram nav jābūt mikroskopiskam !**
8. Lai nopelnītu **30 punktus**, mājas darbs ir jāizpilda **3 diennakšu** laikā. Mājas darba izpildes termiņš «nesteidzīgiem» studentiem būs **2 nedēļas**. Bet par to varēs nopelnīt ne vairāk par **25 punktiem**.  
   Ja students nokavēs iesniegšanas termiņu **2 nedēļas**, mājas darbu vēl aizvien varēs iesniegt, bet tad mājas darba vērtējums ne augstāks par **15 punktiem**‏.

**Microsoft Windows instalēšanas un konfigurēšanas galvenie posmi:**

1. Veikt instalēšanas procesu. **Kad instalācijas programma pieprasīs ievadiet lietotāja nosaukumu, obligāti jāievada savs vārds\_uzvārds un jānofotografē šis kadrs.**
2. **Pievienot Windows vismaz 2 valodas : latviešu un vēl kādu citu. Uzrakstīt kaut kādu īsu tekstu, lietojot 3 valodas.**
3. **Demonstrēt, ka visi draiveri ir uzinstalēti. Parādīt logu ar aparatūras sarakstu.**
4. **Mēģināt veikt visus obligātos Windows atjauninājumus.  
   Ja tas neizdodas, tad paskaidrot aprakstā, kāpēc neizdodas.**
5. Grafiskās saskarnes optimizēšana / izmainīšana, ja konkrētā **Windows** versija to atļauj.
6. Biroja **programmatūras instalēšana** : jebkura *MS Office* versija vai *OpenOffice* vai *LibreOffice*. Pietiek tikai ar vienu no nosauktajām programmām.
7. Uzinstalēt vismaz **divas** interneta pārlūkprogrammas pēc paša izvēles.
8. Uzinstalēt kādu audio un video atskaņotāju un kādu programmu darbam ar attēliem pēc paša izvēles.
9. Uzinstalēt programmu “Zoom”, vai kādu tai alternatīvu programmu.
10. Uzinstalēt vismaz vienu programmēšanas vidi. Der “Code::Block”, “notepad++” vai jebkas cits pēc paša izvēles.
11. Uzinstalēt vismaz vienu **spēli**. Demonstrēt, ar attēlu, ka spēle **darbojas.**  
    Demonstrēt, ka spēle **nav** instalēta mapē “Program Files”.
12. Demonstrēt programmu - rezidentu sarakstu.
13. Palaist diska defragmentāciju vai optimizāciju.
14. Startēt OS **Windows** “Safe mode” režīmā.
15. Mainīt “Pagefile” konfigurāciju. Atslēgt to, vai uztaisīt lielāku.